รายชื่อตอนในเป็นต่อ (ช่องวัน)
เป็นต่อ 2020

| # | วันออกอากาศ | ชื่อตอน | รับเชิญ | เนื้อเรื่องหลัก | เนื้อเรื่องรอง | เนื้อเรื่องรวม |
| --- | --- | --- | --- | --- | --- | --- |
| 1 | 11 มกราคม 2563 | ขุนช้าง | รติพันธ์ พันธ์พินิจ (ปู) (เปิดตัวครั้งแรก) ด.ช. รามต์ เชี่ยววงศ์กุล (ขุน) (เปิดตัวครั้งแรก) | (เหตุการณ์ต่อเนื่องจาก เป็นต่อ 2019 ตอนที่ 46) ยมไม่เชื่อว่าขุนเป็นลูกของตนกับปูจริง เลยขึ้นมาถามวอกกับอู๊ดว่าเป็นแผนของเป็นต่อเพื่อแกล้งตนหรือเปล่า ทั้งสองบอกไม่รู้เรื่องอะไรทั้งสิ้น ยมเลยคิดว่าเป็นต่ออาจจะแกล้งอยู่เลยจะโทรไปถาม แต่ปูก็แวะขึ้นมาหาพี่ยมอีกครั้งและยืนยันว่าขุนคือลูกของพี่ยมจริงทำให้เป็นต่อที่อยู่ในห้องหมอนรู้เรื่องและตกใจมาก ยมไม่เชื่อสนิทใจเป็นต่อเลยให้ไปตรวจดีเอ็นเอเพื่อพิสูจน์ | เจ๊มิ้นท์แวะไปเก็บค่าแชร์ที่ร้าน และปิ๊งเข้ากับฟินที่เป็นลูกค้าในร้าน กอล์ฟเห็นทีเลยยุให้เจ๊มิ้นท์รุกจีบฟิน เพราะไม่รู้ว่าพี่ยมจะกลายเป็นถังทองให้ได้ตามคำสัญญาหรือเปล่า เจ๊มิ้นท์เลยรุกจีบฟินอย่างเต็มที่ | ฟินบอกกับรักเจ๊มิ้นท์เข้าเต็มเปา และขอเจ๊มิ้นท์เป็นแฟนอย่างรวดเร็ว เจ๊มิ้นท์ทำตัวไม่ถูกเลยสารภาพว่าตนมีแฟนแล้ว และขอโทษที่เอาความรู้สึกฟินมาล้อเล่น :: ผลตรวจออกมาว่าขุนเป็นลูกของยมจริง ๆ ปูเลยตกลงกับยมว่าจะยอมเลี้ยงฝ่ายเดียว แต่ยมต้องจ่ายค่าเลี้ยงดูขุนให้ด้วยเดือนละ 3,500 บาท เป็นต่อเลยบอกให้พี่ยมเอาเรื่องนี้ไปบอกเจ๊มิ้นท์ เพราะเจ๊มิ้นท์รักเด็กอยู่แล้ว และถ้ารู้เรื่องเจ๊มิ้นท์อาจใจอ่อนและยอมรับเลี้ยงขุน |
| 2 | 18 มกราคม 2563 | ชักโครกปะทะห่าน | ชนัญชิดา ศิริโภคพัฒน์ (ไอซ์) | มีลูกค้าสาวสองคนเข้ามาในร้าน แล้วทั้งคู่เดินชนกันจนทะเลาะเป็นเรื่องราวใหญ่โตเพราะต่างฝ่ายต่างไม่ยอมขอโทษ ยมเลยต้องมาจับแยกแล้วบอกว่าถ้าไม่หยุดทะเลาะกันจะแจ้งตำรวจ แต่ทั้งคู่ก็ยังทะเลาะกันต่อจนเป็นต่อเข้ามาพอดี ทั้งคู่เลยแสดงตนว่าเป็นแฟนของเป็นต่อ เลยทำให้ไม่พอใจกันเข้าไปใหญ่ | เจ๊มิ้นท์มาทวงเงินที่กอล์ฟยืมไว้คืน แต่กอล์ฟไม่ยอมจ่ายให้สักที เจ๊มิ้นท์เลยวางแผนให้กอล์ฟทำกระทงรูปหมี แล้ววางแผนให้ตำรวจปลอมเข้ามาจับลิขสิทธิ์เพื่อให้กอล์ฟจ่ายค่าต๋งเป็นเงิน 10,000 บาทแทน พอใจตะหงิด ๆ กับเรื่องที่เกิดขึ้นเลยตามออกไปดู | พอใจจับได้ว่าเจ๊มิ้นท์จ้างผู้ชายมาเป็นตำรวจปลอม ผู้ชายคนนั้นเลยสารภาพว่าโดนจ้างมาและวิ่งหนีไป ขณะเดียวกันกอล์ฟก็เดินเข้ามาบอกว่าไม่มีเงินใช้หนี้แล้ว เจ๊มิ้นท์เลยยกหนี้ให้ ก่อนพอใจเฉลยว่าทั้งหมดเป็นแผนเจ๊มิ้นท์ กอล์ฟเลยทวงเงินที่เกินคืนทั้งหมด :: สาว ๆ ให้เป็นต่อเลือกว่าจะคบใครต่อไป แต่เป็นต่อไม่เลือกเลยทำให้ทั้งคู่ยิ่งโกรธเข้าไปใหญ่ อู๊ดเลยเตือนสติว่าเพราะทำตัวกันแบบนี้ ผู้ชายเค้าถึงไม่เอา ทั้งคู่เลยยอมถอยและขอโทษกันดี ๆ ก่อนชวนเป็นต่อไปนั่งดื่มด้วยกัน |
| 3 | 25 มกราคม 2563 | ลิงน้อย | ชโลมจิต จันทร์เกตุ (บุ๋ม) | วอกทำตัวมีพิรุธแปลก ๆ หลังรับโทรศัพท์สายหนึ่ง เป็นต่อและยมถามแต่วอกไม่ยอมตอบและรีบหนีออกมา ทั้งคู่เลยตามวอกไปดูและรู้ว่าวอกมาหาบุ๋มเพื่อที่จะมีอะไรกัน ทั้งคู่เลยแอบดูอยู่ที่ริมระเบียงว่าวอกจะทำอะไรกับบุ๋มต่อไป | พอใจเริ่มไม่ไว้ใจขั้นเทพหลังเกิดเรื่องเตย พอใจเลยให้เจ๊มิ้นท์จ้างแบมมาเพื่อลองใจขั้นเทพว่าลับหลังตนขั้นเทพจะยังไปยุ่งกับสาวคนอื่นอีกหรือเปล่า | ขั้นเทพติดกับที่พอใจวางไว้และกำลังจะเอาเรื่อง แต่กอล์ฟออกมาเฉลยว่าหมอนโทรหาขั้นเทพและหมอนลืมวางสายเลยทำให้ขั้นเทพรู้แผนทั้งหมดและจงใจติดกับเพื่อให้พอใจหน้าแตก :: ยังไม่ทันจะเริ่มอู๊ดก็เข้ามาหาบุ๋มอีกคน วอกไม่ยอมเล่นทรีซั่มและพยายามให้พี่อู๊ดออกจากห้อง แต่อู๊ดไม่ยอมวอกเลยจะเอาหมอนกดหน้า ทั้งคู่เลยรีบวิ่งออกมาห้ามวอกเลยทำให้ความแตก บุ๋มเลยบอกว่าที่ตนทำแบบนี้เพราะตนอยากเอาชนะด้วยการให้พี่ยมหึงและมากินตนเสียที ยมเลยสารภาพว่าตนกลับไปคบกับเจ๊มิ้นท์แล้ว |
| 4 | 1 กุมภาพันธ์ 2563 | จอห์น วิค | ด.ช. รามต์ เชี่ยววงศ์กุล (ขุน) แอนนา ชวนชื่น (ลุงเล็ก) | พี่ยมเอาเงินค่าเลี้ยงดูน้องขุนไปให้ปูตามที่ตกลงกันไว้ แต่ปูติดธุระเลยฝากน้องขุนไว้กับพี่ยมก่อน พี่ยมเลยต้องเอาน้องขุนมาเลี้ยงที่บริษัท แต่แล้วเจ๊มิ้นท์ก็แวะมาหาพอดี พี่ยมเลยต้องรีบซ่อนน้องขุนไม่ให้เจ๊มิ้นท์รู้ แต่เจ๊มิ้นท์ก็จับได้ว่ามีเด็กแถวนี้เพราะน้องขุนร้องเรียกหา พี่ยมเลยรีบวางแผนเพื่อปิดบังความจริง | ลุงเล็กแวะมาหาทิพย์ที่คอนโด เพื่อมาตื๊อให้ทิพย์ยอมคบกับตน แต่ทิพย์ก็ยังใจแข็ง ลุงเล็กเลยบอกความจริงไปว่าตนกำลังจะตายเพราะเป็นมะเร็ง ทิพย์รู้สึกสงสารเลยยอมคุยด้วยดี ๆ เป็นต่อรู้สึกตะหงิด ๆ กับสิ่งที่เกิดขึ้น เลยเรียกขั้นเทพออกไปปรึกษาเพื่อเปิดโปงเรื่องของลุงเล็ก | เป็นต่อทำทีจะฝังเข็มให้ลุงเล็ก พอใจเห็นท่าไม่ดีเลยรีบดึงตัวเป็นต่อออกไปอธิบายว่าที่ลุงเล็กมาตามจีบทิพย์อยู่อย่างนี้ เป็นเพราะตนจ้างมา เพื่อให้ทิพย์รู้สึกรำคาญและยอมคบกับเป็นต่อตรง ๆ เป็นต่อเลยยอมให้ลุงเล็กรุกจีบทิพย์ต่อ :: พี่ยมหลอกเจ๊มิ้นท์ว่าน้องขุนเป็นลูกของเพื่อนวอกที่เอามาฝากไว้ เจ๊มิ้นท์รู้สึกถูกชะตาน้องขุนเลยอยู่เล่นกับน้องขุนจนเลิกงาน พี่ยมเลยฝากให้วอกพาน้องขุนไปส่งปูด้วย วอกไม่มีทางเลือกเลยยอมทำตาม |
| 5 | 8 กุมภาพันธ์ 2563 | รักหลอนหลอน | สิรินาถ สุคันธรัต (อุ๋ม) | วอกเจอกับน้องอุ๋มจึงคิดจะจีบ น้องอุ๋มเลยชวนวอกไปนอนที่ห้องแต่วันต่อมาวอกกลับตื่นมาเจอห้องที่ว่างเปล่าแล้วเห็นรูปน้องอุ๋มเป็นรูปขาวดำ ทำให้วอกรู้สึกกลัวว่าน้องอุ๋มเป็นผีมาหลอกตน แถมเงินและโทรศัพท์มือถือพร้อมกับมอเตอร์ไซค์ก็หายไปด้วย | พี่กอล์ฟได้รู้จักกับฝรั่งที่ชื่อไมเคิล โดยบอกกับพวกพอใจว่าเพื่อนแนะนำให้รู้จัก วันต่อมาพี่กอล์ฟรู้ว่าไมเคิลจะส่งกระเป๋ามาให้ตอนเย็นทำให้พี่กอล์ฟดีใจมากและคิดจะลาออกจากการเป็นแม่บ้านเพื่อจะมาอยู่กับไมเคิล | พี่กอล์ฟรู้ว่าถูกไมเคิลหลอกว่าจะส่งกระเป๋าแล้วให้พี่กอล์ฟโอนเงินเพื่อจะนำไปจ่ายกับกรมศุลกากรแต่ความจริงแล้วไมเคิลกลับเอาเงินไป ภายหลังได้สารภาพกับพวกพอใจว่ารู้จักกับไมเคิลผ่าน Facebook พวกพอใจเลยเตือนว่าเวลาจะรู้จักใครก็ควรระมัดระวังมากขึ้นจะได้ไม่โดนหลอกอีก :: เป็นต่อกับพี่ยมได้ยินเรื่องน้องอุ๋มจากวอกเลยสงสัยน้องอุ๋มเป็นมิจฉาชีพ พวกเป็นต่อก็เลยไปที่ห้องน้องอุ๋มเพื่อพิสูจน์ความจริงจนได้ยินน้องอุ๋มกับแฟนคุยกัน ทำให้พวกเป็นต่อจับได้ว่าน้องอุ๋มกับแฟนเป็นมิจฉาชีพเลยโทรแจ้งตำรวจจับน้องอุ๋มกับแฟนทันที |
| 6 | 15 กุมภาพันธ์ 2563 | งามดั่งพจมาน | พัสกร พลบูรณ์ (ปราง) | วอกรู้สึกว่าเวลาตนรักกับใครแล้วมักจะเจอคนไม่ดีตลอด พวกเป็นต่อรู้สึกเห็นใจวอกที่ยังไม่มีแฟนซักทีเจ๊มิ้นท์เลยพาปราง ซึ่งเป็นญาติของเจ๊มิ้นท์มาแนะนำให้วอกรู้จัก วอกจึงลองคุยกับปราง | พอใจเอาทองให้พี่กอล์ฟเพื่อให้กอล์ฟดูแล กอล์ฟเลยเอาไปอวดเพื่อนว่าทำงานได้ดิบได้ดีจนมีเงินเยอะ วันต่อมากอล์ฟพบว่าทองที่พอใจให้มาหาย ทำให้กอล์ฟคิดแผนคือไปซื้อทองปลอมเพื่อไม่ให้โดนพอใจจับได้ | มีตำรวจเข้ามาหากอล์ฟเพื่อมาจับกอล์ฟข้อหาซื้อทองปลอม ทำให้พอใจจับได้ว่ากอล์ฟทำทองจริงหายแล้วเอาทองปลอมมาหลอก ทุกคนเลยเตือนสติกอล์ฟว่าควรตั้งใจทำงานได้แล้ว จะได้มีเงินเยอะขึ้น ส่วนพอใจจึงหักเงินเดือนกอล์ฟตามราคาทองที่หายไป :: วอกรู้สึกว่าปรางเป็นคนเรียบร้อยและอาจจะเข้ากับปรางไม่ได้จึงปฏิเสธปรางไป ทำให้ปรางเสียใจมากจนเจ๊มิ้นท์ต้องออกมาปลอบใจปราง ส่วนพวกเป็นต่อได้เตือนสติวอกว่าผู้หญิงแบบปรางหายากมากและควรกลับไปคุยกับปรางอีกครั้ง ทำให้วอกคิดได้แล้วกลับมาง้อปรางอีกครั้ง แล้วปรางก็ใจอ่อนยอมกลับมาคุยกับวอก |
| 7 | 22 กุมภาพันธ์ 2563 | เป็นต่อ เหรียญทอง | โสรยา ศรีมิตร (ลูกน้ำ) | มีตำรวจเข้ามาหาพอใจเพื่อมาแจ้งว่าเมื่อเช้ามืด มีรถแท็กซี่ที่คนขับรถแท็กซี่ที่มีอาการกำลังหลับในเกิดอุบัติเหตุแล้วไฟคลอกจนมีผู้เสียชีวิต 1 คน โดยตำรวจได้ยื่นบัตรประชาชนของเป็นต่อมาให้พอใจเพราะพบบัตรประชาชนที่เกิดเหตุ ทำให้พอใจ ทิพย์และกอล์ฟเสียใจมากที่รู้ว่าเป็นต่อเสียชีวิตแล้ว แต่แล้วตอนดึกทั้ง 3 คนกลับเจอเป็นต่อมาหาที่บ้าน จนนึกว่าผีเป็นต่อมาหลอก ทำให้ทั้ง 3 คนกลัวมาก | ลูกน้ำมาหาอู๊ดที่ออฟฟิศซึ่งทุกคนรู้สึกแปลกในที่ลูกน้ำอารมณ์ดีขึ้นมาเมื่อมาหาอู๊ด แต่วอกกับยมกลับอยากไปเที่ยวกับพี่อู๊ดจึงคิดแผนชั่วด้วยการจ้างหนิงมาเล่นเป็นกิ๊กของอู๊ด เพื่อที่จะให้อู๊ดกับลูกน้ำทะเลาะกันแล้วจะให้อู๊ดไปเที่ยวกับตน | อู๊ดเห็นว่าวอกใช้แผนนี้สำเร็จ จึงไปยุให้ยมโกรธเจ๊มิ้นท์เพื่อที่จะให้ยมไปเที่ยวกับพวกตน ยมเลยทะเลาะกับเจ๊มิ้นท์เพื่อจะได้ไปเที่ยวกับพวกอู๊ดสำเร็จ แต่แล้วลูกน้ำกลับจับได้ว่าวอกเป็นคนจ้างหนิงมาเพื่อให้ตนกับอู๊ดโกรธ ลูกน้ำเลยตามมาง้ออู๊ดแล้วทั้ง 2 คนก็กลับมาดีกัน :: พวกพอใจคิดว่าเป็นต่อเป็นผีเพื่อมาร่ำลาเป็นครั้งสุดท้ายแล้วบอกกับเป็นต่อว่าเดี๋ยวจะทำบุญไปให้เพื่อจะได้ให้เป็นต่อไปเกิดใหม่ แต่เป็นต่อบอกว่าตนยังไม่ตายเพราะเมื่อคืนตนทำกระเป๋าตังค์หายแล้วมีคนเก็บมาให้ ซึ่งคนที่เสียชีวิตคือคนที่นำกระเป๋าสตางค์มาให้เป็นต่อ ทำให้พอใจ ทิพย์และกอล์ฟดีใจมากที่เป็นต่อยังมีชีวิตอยู่ |
| 8 | 29 กุมภาพันธ์ 2563 | งามไส้พจมาน | พัสกร พลบูรณ์ (ปราง) แอนนา ชวนชื่น (ลุงเล็ก) | ปรางมาหาวอกที่ออฟฟิศเพื่อชวนไปกินข้าวกลางวันด้วยกัน ตกเย็นวอกพามาที่บางบาร์แล้วบอกกับพวกพี่ยมว่าได้มีอะไรกับปรางแล้ว ทำให้เจ๊มิ้นท์ตกใจมากที่ได้รู้ว่าปรางมีอะไรกับวอกแล้ว เลยเรียกปรางมาคุยกันข้างนอกแต่เจ๊มิ้นท์กลับบอกปรางว่าอย่าเพิ่งเผยตัวตนที่แท้จริงให้วอกรู้เด็ดขาด เพราะเจ๊มิ้นท์ไม่อยากให้แผนใช้วอกเป็นเครื่องมือสืบเรื่องยมแตก | เป็นต่อเห็นทางสว่างจากที่ทุกคนเข้าใจผิดคิดว่าเสียชีวิตไปแล้ว (ตอนที่ 7) เลยให้พอใจพาลุงเล็กมาวางแผนแกล้งทิพย์โดยบอกว่าตนถูกไล่ออกจากบ้าน เพื่อที่เป็นต่อจะได้ไปนอนค้างที่ห้องทิพย์และสานต่อความรักด้วยกันสองต่อสอง | ทิพย์ยังใจแข็งและขนเสื้อผ้ามานอนกับพอใจ แล้วให้เป็นต่อกลับไปนอนที่ห้องของตน แต่เป็นต่อยังไม่ยอมแพ้ :: วอกเผลอทำปรางล้มตกเก้าอี้ ปรางเลยตัดสินใจพาวอกไปคุยกันสองต่อสองแล้วเผยตัวตนที่แท้จริงออกมา พร้อมบังคับให้วอกให้เกียรติตัวเองในฐานะที่เป็นแฟนกัน วอกจำใจยอมรับและกลับเข้าบางบาร์ แต่แล้ววอกก็ทำปรางตกเก้าอี้อีกรอบ วอกเลยแกล้งเป็นลมและให้ยมพาออกไปข้างนอก ก่อนจะบอกว่าตัวจริงปรางไม่ได้เรียบร้อยเหมือนพจมาน และปรางเป็นคนมี 2 บุคลิก เจ๊มิ้นท์ได้ยินเช่นนั้นเลยออกมาบอกวอกว่าปรางไม่ได้เป็นคนสองบุคลิก แต่เป็นคนปกติธรรมดาที่ถึงจะดูเรียบร้อย แต่ก็โกรธและโวยวายเป็น วอกเลยต้องยอมรับสภาพการเป็นเมียของปรางเต็มตัว |
| 9 | 7 มีนาคม 2563 | จุดยืน | พัสกร พลบูรณ์ (ปราง) แอนนา ชวนชื่น (ลุงเล็ก) | วอกอึดอัดที่ปรางให้ตนแต่งตัวเรียบร้อยมาทำงาน ยมเลยเสนอให้วอกเอาชุดของตัวเองมาเปลี่ยน วอกเห็นด้วยเลยกลับบ้านไปเอาชุดมาใหม่ ไม่นานนักเจ๊มิ้นท์กับน้องปรางมาหาที่ BKL วอกเลยหนีน้องปรางเพราะไม่ใส่ชุดที่ปรางเตรียมไว้ ปรางเลยขู่ให้วอกกลับไปคุยกันที่บ้าน แต่ยมกลับยุให้วอกแสดงจุดยืนของตัวเอง วอกเลยเรียกปรางมาบางบาร์ | เป็นต่อเห็นว่าทิพย์ใจแข็งที่จะไม่ยอมกลับมาคบกับตน เลยวางแผนให้กอล์ฟกับลุงเล็กแกล้งปลอมตัวเป็นโจรมาปล้นที่บ้านในยามดึกเพื่อที่จะให้ทิพย์ตกใจกลัวและเรียกร้องให้ออกมาช่วย | ทิพย์รู้ทันแผนของเป็นต่อ เลยขู่ให้ลุงเล็กกับกอล์ฟซ้อนแผนว่าตนกลัวพี่กอล์ฟจนตกตึกลงไปตาย เป็นต่อเห็นทิพย์มาเตรียมการอยู่หน้ามินิมาร์ท เลยเข้ามาทัก ทิพย์เลยบอกว่ารู้แผนทั้งหมดตั้งแต่แรกแล้ว และโกรธเป็นต่อมากที่ทำแบบนี้ :: วอกตัดสินใจแสดงตัวตนทั้งหมด ว่าเป็นคนชอบหลีหญิงแซวหญิง ปรางเลยแสดงตัวตนกลับว่าเป็นคนชอบแอ๊วผู้ชาย วอกตกใจกับการกระทำของปรางมาก เลยขอให้ปรางหยุด ปรางเลยบอกไปตามตรงว่า ตนรับวอกได้ทุกเรื่อง วอกจะมีนิสัยยังไง เจ้าชู้ขนาดไหน ปรางก็รับได้ แต่วอกก็ต้องรับได้ด้วยเช่นกันถ้าตัวเองทำตามที่วอกทำทุกอย่าง เสมือนตัวเองเป็นกระจกเงาของวอก วอกทำอะไรไม่ได้ จึงยอมรับสภาพนั้น |
| 10 | 14 มีนาคม 2563 | กล้วยทอด |  | พี่ยมเดินหน้าเครียดมาแต่ไกล และมาขอยืมเงินเป็นต่อ 14,000 บาท ทุกคนตกใจเลยถามว่าเกิดอะไรขึ้น พี่ยมเลยบอกไปว่า ปูมาเอาค่าเลี้ยงดูน้องขุน แต่เดือนนี้มีค่าใช้จ่ายเยอะ วอกเลยเสนอให้พี่ยมหารายได้ด้วยการค้าขายผ่านไลฟ์ของ Facebook พี่ยมเลยเห็นด้วยจึงทำตามข้อเสนอของวอก จึงนำกล้วยทอดมาค้าขายผ่านไลฟ์เพื่อหารายได้ 14,000 บาท | มีเพื่อนพี่กอล์ฟที่ชื่ออ๊อฟฟี่จะมาหาพี่กอล์ฟถึงกรุงเทพเพราะคิดว่าพี่กอล์ฟมีคอนโดที่หรูหรา พี่กอล์ฟจึงคิดแผนด้วยการเอาคอนโดของพอใจมาอ้างว่าเป็นของตนเพื่อให้อ๊อฟฟี่เชื่อ จนอ๊อฟฟี่ขอมานอนค้างที่ห้องด้วย ทำให้พี่กอล์ฟวิตกกังวลมากจึงขอให้เจ๊มิ้นท์มาช่วยคิดแผนเพื่อไม่ให้อ๊อฟฟี่มานอนค้างที่ห้องด้วย | เจ๊มิ้นท์แกล้งอ๊อฟฟี่ว่าพี่กอล์ฟตายแล้ว และจิตของพี่กอล์ฟยังคงวนเวียนอยู่ที่ห้อง แต่ความเป็นจริงแล้วเจ๊มิ้นท์ให้พี่กอล์ฟกับจวบปลอมตัวเป็นผีเพื่อมาหลอกอ๊อฟฟี่ จนความลับดันแตกเมื่อพอใจกับทิพย์กลับมา ทำให้อ๊อฟฟี่โกรธพี่กอล์ฟมากจึงรีบกลับไปต่างจังหวัดเพื่อแฉพี่กอล์ฟ ส่วนพี่กอล์ฟได้สารภาพกับพอใจว่าที่หลอกอ๊อฟฟี่ว่าเป็นคอนโดของตัวเอง เพราะแม่พี่กอล์ฟเอามาอวดอ้างแม่อ๊อฟฟี่ว่าพี่กอล์ฟมีคอนโดที่หรูหรามาก ทำให้พอใจกับทิพย์ต้องเตือนสติว่าควรบอกความเป็นจริงกับคนอื่นได้แล้วจะได้ไม่เกิดเหตุการณ์แบบนี้อีก :: พี่ยมดีใจมากที่การขายกล้วยทอดมีกระแสดีและคนชื่นชอบ แต่วันต่อมาพอพี่ยมเตรียมไลฟ์เพื่อจะขายกล้วยทอด กลับโดนคนเข้ามาแสดงความคิดเห็นต่าง ๆ นานาว่ารสชาติของกล้วยทอดนั้นห่วยแตก เป็นต่อกับวอกจึงลองชิมกล้วยทอดของพี่ยมดูจึงรู้ว่ารสชาติห่วยแตก ทำให้พี่ยมต้องปิดกิจการของตัวเองไปโดยปริยาย |
| 11 | 21 มีนาคม 2563 | สัญญารักนักรบ | มารี เบรินเนอร์ (พิกุล (ในเรื่องเล่ายม) / น้ำ) | เป็นต่อเจอหน้าสาวคนหนึ่งระหว่างทางกลับออฟฟิศแล้วรู้สึกคุ้นหน้าแบบแปลก ๆ แล้วนั่งเหม่อตลอดเวลา พอทุกคนถาม เป็นต่อเลยบอกว่าคุ้นหน้าอย่างบอกไม่ถูกทั้ง ๆ ที่ไม่เคยเจอกันมาก่อน พี่ยมเคยคิดว่าน่าจะเป็นพรหมลิขิต เหมือนเป็นต่อและน้องเค้าเคยทำบุญร่วมกันมาตั้งแต่อดีตชาติ ชาตินี้เลยพาทั้งคู่กลับมาเจอกัน | พอใจและขั้นเทพทะเลาะกันหนักมาก ไม่มองหน้ากันแม้แต่น้อย พี่หมอน ทิพย์ และพี่กอล์ฟพยายามเข้าไปถามแต่ก็โดนทั้งคู่ถอนหงอกไม่หยุด ทั้งสามคนเลยวางแผนสืบว่าทั้งคู่ไปทะเลาะอะไรกันมา | ทั้งสามคนเนียนถามจนได้รู้ว่าขั้นเทพและพอใจทะเลาะกันในเรื่องไม่เป็นเรื่อง ทิพย์กับพี่หมอนเลยสั่งสอนจนทั้งคู่กลับมาทำความเข้าใจกัน :: ตกเย็นเป็นต่อได้เจอสาวคนนั้นอีกครั้ง วอกเลยทำทีเป็นพ่อสื่อขอไลน์ให้ แต่สาวคนนั้นขอว่าถ้าได้เจอกันอีกแล้วจะให้ก่อนเดินจากไป |
| 12 | 28 มีนาคม 2563 | สัญชาตญาณ | ด.ช. รามต์ เชี่ยววงศ์กุล (ขุน) เต่า เชิญยิ้ม (พี่นะ) | เพื่อนยมชวนพี่ยมไปอาบอบนวดด้วยกันตอนเที่ยง แต่ปูกลับเอาน้องขุนมาฝากพี่ยมไว้ตั้งแต่เช้า พี่ยมเลยวางแผนหนีน้องขุนไปเที่ยวอ่างด้วยการหลอกให้วอกกับพี่อู๊ดดูแลน้องขุนแทน เป็นต่อที่พาลูกค้าไปเลี้ยงอาบอบนวดพอดีเลยเห็นพี่ยมเข้า และกลับมาวางแผนสั่งสอนพี่ยมเรื่องนี้ | พี่จวบได้น้ำมนต์ศักดิ์สิทธิ์มาจากที่บ้าน เจ๊มิ้นท์เลยเอาน้ำมนต์มาฝากพอใจเพื่อให้ร้านมินิมาร์ทขายดี เพราะก่อนหน้าที่จะมาเจ๊มิ้นท์ก็ทำตามและมีลูกค้าเหมาร้านทันที แต่พี่กอล์ฟที่ปวดหลังหนักได้ยินสรรพคุณทั้งหมดเลยขอเอาไปดื่มจนหมดขวด เจ๊มิ้นท์เลยขอให้พี่จวบไปขอน้ำมนต์เพิ่ม แต่ยังไม่ทันไรบ้านพี่จวบกลับบอกว่านั่นเป็นน้ำที่ผุดขึ้นมาจากบ่อเกรอะ พี่จวบเลยไม่กล้าบอกความจริงเจ๊มิ้นท์ | ทิพย์ไม่เชื่อเรื่องนี้ เพราะตนดูข่าวที่มีคนหลงเชื่อมาก่อน จวบได้ยินเช่นนั้นเลยบอกว่าเป็นตามที่ทิพย์พูด เพราะสาธารณสุขเพิ่งมาตรวจและพบว่าเป็นน้ำจากบ่อเกรอะ พอใจและเจ๊มิ้นท์เลยรีบไปล้างหน้าเพราะเริ่มคันหน้า ส่วนพี่กอล์ฟก็ท้องเสียทันที :: เป็นต่อสร้างเรื่องหลอกพี่ยมว่าน้องขุนหายตัวไป และพบอีกทีคือรถชนตายแล้ว พี่ยมตกใจมากเลยช็อคหมดสติไป พอฟื้นขึ้นมาเป็นต่อก็แกล้งต่อว่าพี่ยมช็อคตายตามน้องขุนไป พี่ยมเสียใจมากที่เป็นต้นเหตุของเรื่องทั้งหมด เป็นต่อเลยสร้างเรื่องฟื้นคืนและพาน้องขุนมาคืนพี่ยม พี่ยมเลยบอกว่าที่ยอมเล่นเพราะรู้ตัวตั้งแต่แรกแล้วว่าน้องขุนไม่ได้ตาย และสัญชาตญาณความเป็นพ่อมันฟ้อง |
| 13 | 4 เมษายน 2563 | รอผมนะสมสมัย | มารี เบรินเนอร์ (น้ำ) | เป็นต่อลงมาดักเจอสาวที่เจอกันเมื่อวันก่อน เพราะคิดว่าถ้าเป็นพรหมลิขิตคงจะได้เจอกันอีก แต่แล้วสาวคนนั้นก็ไม่โผล่มาให้เป็นต่อเจอ แต่ไปโผล่ให้วอกกับพี่อู๊ดเจอที่บางบาร์ วอกเลยโทรบอกเป็นต่อ เป็นต่อเลยขอร้องให้วอกและพี่อู๊ดถ่วงเวลาไว้ให้ก่อน เพราะตนติดอยู่ในลิฟต์และยังไม่มีใครมาช่วย | เจ๊มิ้นท์เพิ่งกลับจากพม่า และเอากระเป๋าที่เพิ่งซื้อใหม่มาอวดพี่กอล์ฟกับทิพย์ ทิพย์เห็นและชอบมากเลยขอซื้อต่อเจ๊มิ้นท์ เจ๊มิ้นท์เลยยอมขายในราคา 15,000 บาท พอใจมาเห็นเลยถามว่านี่ทิพย์เพิ่งไปพม่าหรือเปล่า เพราะเพื่อนพอใจก็เพิ่งไปพม่าและซื้อกระเป๋าใบนี้มาเหมือนกัน แต่ซื้อมาในราคา 5,000 บาท พี่กอล์ฟกับทิพย์เลยรู้ตัวว่าโดนเจ๊มิ้นท์หลอกขายของเกินราคา | ทิพย์เอากำไลปลุกเสกจากที่วัดที่ตนได้มาฟรีและตั้งใจเอามาให้พอใจใส่มาหลอกขายเจ๊มิ้นท์แทน เจ๊มิ้นท์หลงเชื่อเลยยอมซื้อในราคา 10,000 บาท พี่ไหลเดินออกมาพอดีเลยถามเจ๊มิ้นท์ว่าไปเอากำไลฟรีมาจากที่วัดด้วยหรือ เจ๊มิ้นท์เลยถามว่าหลอกขายของหรือเปล่า ทิพย์ก็บอกตามตรงว่าใช่ และที่ทำแบบนี้เพราะเจ๊มิ้นท์หลอกขายของก่อน เจ๊มิ้นท์เลยยอมคืนเงินทั้งหมด :: วอกกับพี่อู๊ดเข้าไปคุยถ่วงเวลากับสาวคนนั้น และได้รู้ชื่อว่าชื่อ "น้ำ" แต่สุดท้ายก็ถ่วงเวลาไม่สำเร็จ เพราะน้ำเชื่อว่าถ้าเป็นพรหมลิขิตจริง ทั้งคู่จะได้เจอกันเอง แต่แล้วน้องน้ำก็กลับมาบางบาร์อีกครั้งเพราะลืมมือถือไว้ เป็นต่อเลยทำทีจะเข้าไปขอไลน์ แต่ก็พบว่าน้องน้ำมีแฟนอยู่แล้ว |
| - | 11 เมษายน 2563 | งดออกอากาศ | - | - | - | - |
| 14 | 18 เมษายน 2563 | โลกสองใบ | มารี เบรินเนอร์ (น้ำ) | น้ำกลับมาบางบาร์อีกครั้ง ยมเห็นท่าไม่ดีเลยจะให้เป็นต่อกลับไปพักที่บ้านก่อน แต่แล้วก็มีสาวมาตามแฟนน้ำกลับบ้านในขณะที่น้ำออกไปโทรศัพท์ข้างนอก ยมเลยวางแผนให้รถไฟสองขบวนชนกัน เพื่อที่เป็นต่อจะได้มีหวังในการสานสัมพันธ์กับน้ำ | ทิพย์ไปเจอคนจรจัดมาขอเงินกินข้าวที่หน้าคอนโด ทิพย์สงสารมากเลยพามากินข้าวที่มินิมาร์ท หมอนเห็นแล้วสงสารมากเลยให้เงินค่ารถกลับบ้านต่างจังหวัด พอเจ๊มิ้นท์มาถึง เจ๊มิ้นท์กลับบอกว่าทุกคนกำลังถูกหลอกเพราะชายคนนี้เป็น 18 มงกุฎ | เจ๊มิ้นท์วางแผนหลอกขอทานว่าจะวางยาเพื่อชำแหละอวัยวะไปขาย ชายคนนั้นกลัวมากเลยพยายามจะหนีแต่ขั้นเทพมาขวางไว้เลยสลบไป พอตื่นขึ้นมาทิพย์เลยสั่งสอนจนชายคนนั้นยอมขอโทษและคืนเงินพี่หมอนโดยดี :: พี่ยมพยายามบอกน้ำว่าแฟนคบซ้อน น้ำไม่เชื่อเลยไปคุยกับแฟนจนเป็นเรื่อง เป็นต่อเลยเข้ามาห้ามและขอโทษแทนเพื่อน น้ำเลยพาแฟนออกไปข้างนอก แต่จริง ๆ แล้วทั้งหมดเป็นแผนลองใจเป็นต่อของน้ำ เพราะน้ำอยากเช็คว่าเป็นต่อเป็นคนดีจริงหรือเปล่า แล้วน้ำก็เชื่อว่าเป็นต่อเป็นคนดีจริงเลยยอมให้ไลน์เป็นต่อเพื่อสานสัมพันธ์ |
| 15 | 25 เมษายน 2563 | รถรับส่ง |  | ยมอาสารับลูกค้าที่ไปส่งที่ศาลากลางจังหวัดพระนครศรีอยุธยา แต่ไม่รู้ว่าคนที่รับมานั้นเสียชีวิตแล้ว วอกที่แวะมาขอยืมรถพอดีเลยถูกยมบังคับให้นั่งรถไปด้วยกัน ระหว่างทางวอกสังเกตความผิดปกติของลูกค้าที่รับมาเลยอาสาไปนั่งเป็นเพื่อน แต่พอวอกไปนั่งวอกเลยได้รู้ว่าน้องคนนั้นเสียชีวิตแล้ว ทำเอายมตกใจมาก | กอล์ฟเสียใจมากที่ถูกต๊อดหลอกเอาเงินและให้ซื้อมอเตอร์ไซค์ให้ เลยมาชวนทิพย์และเจ๊มิ้นท์ไปกินเหล้าด้วยกัน แต่ทิพย์จะไปดูหนังกับเจ๊มิ้นท์พอดีเลยปล่อยให้กอล์ฟอยู่ห้องคนเดียว กอล์ฟเลยขึ้นไปหาเหล้ากินที่ห้องเป็นต่อและเจอไวน์แช่ไว้ เลยถือวิสาสะกินไปจนเกือบหมดขวด | หมอนโทรมาหาทิพย์ให้ขึ้นมาเอาไวน์ที่ฝากเป็นต่อไว้ กอล์ฟได้ยินแบบนั้นเลยรีบเอาน้ำเติมไปจนเต็มขวด ทิพย์เห็นท่ากอล์ฟเมา ๆ เลยหลอกถามไปว่าเห็นไวน์หรือเปล่า กอล์ฟเลยสารภาพดื่มไปจนเกือบหมดขวด ทิพย์เลยสั่งสอนพร้อมให้กอล์ฟชดใช้ค่าไวน์กับหมอน :: ยมตัดสินใจขับรถกลับบางบาร์แล้วให้เป็นต่อกับอู๊ดขับไปแทน แต่ระหว่างทางเป็นต่อเจอจุดตรวจและตำรวจขอตรวจค้นรถ เลยทำให้ได้รู้ว่ายมขับรถรับศพมา และเป็นต่อถูกจับไปสอบปากคำที่โรงพัก แต่โชคดีที่ยมให้เบอร์ญาติของลูกค้ามาด้วย ตำรวจเลยอาสาขับรถส่งศพแทน และปล่อยเป็นต่อกลับบ้าน เป็นต่อเลยกลับไปอาละวาดกับยมที่บางบาร์ |
| - | 2 พฤษภาคม 2563 - 16 พฤษภาคม 2563 | งดออกอากาศเนื่องจากช่องวัน 31 สั่งระงับกองถ่ายละคร จากกรณีการระบาดทั่วของไวรัสโคโรนา พ.ศ. 2562–2563 ช่วงนี้จึงนำตอนเก่ามาออกอากาศแทน | งดออกอากาศเนื่องจากช่องวัน 31 สั่งระงับกองถ่ายละคร จากกรณีการระบาดทั่วของไวรัสโคโรนา พ.ศ. 2562–2563 ช่วงนี้จึงนำตอนเก่ามาออกอากาศแทน | งดออกอากาศเนื่องจากช่องวัน 31 สั่งระงับกองถ่ายละคร จากกรณีการระบาดทั่วของไวรัสโคโรนา พ.ศ. 2562–2563 ช่วงนี้จึงนำตอนเก่ามาออกอากาศแทน | งดออกอากาศเนื่องจากช่องวัน 31 สั่งระงับกองถ่ายละคร จากกรณีการระบาดทั่วของไวรัสโคโรนา พ.ศ. 2562–2563 ช่วงนี้จึงนำตอนเก่ามาออกอากาศแทน | งดออกอากาศเนื่องจากช่องวัน 31 สั่งระงับกองถ่ายละคร จากกรณีการระบาดทั่วของไวรัสโคโรนา พ.ศ. 2562–2563 ช่วงนี้จึงนำตอนเก่ามาออกอากาศแทน |
| 16 | 23 พฤษภาคม 2563 | รถผีสิง |  | พี่ยมมาเอาโทรศัพท์ที่ลืมไว้ในรถแล้วดันเห็นผีน้องผู้หญิงที่พี่ยมเคยจะไปส่งที่อยุธยาทำให้พี่ยมตกใจและกลัวมาก เลยจ้างวอกให้เอารถของพี่ยมไปรดน้ำมนต์ที่วัด แต่ที่จริงเป็นแผนของวอกเพื่อที่จะแกล้งพี่ยมให้กลัวเล่น ๆ วอกเลยได้โอกาสจึงเอารถพี่ยมไปรับน้องปรางไปเที่ยวเล่น พอกลับมาพี่หมอนดันเห็นผู้หญิงที่อยู่ในรถ พี่ยมเลยจ้างวอกอีกครั้งและทำให้เป็นต่อรู้ความจริงทั้งหมด | พี่กอล์ฟใช้ชีวิตอย่างไม่ระวัง พอใจจึงเตือนว่าถ้าพี่กอล์ฟใช้ชีวิตอย่างประมาทแบบนี้จะทำให้พี่กอล์ฟติดเชื้อโควิดได้ แต่พี่กอล์ฟก็ไม่เชื่อฟังที่พอใจสอนอีกทั้งแย่งข้าวไหลกิน ทิพย์เลยวางแผนเพื่อที่จะสั่งสอนให้พี่กอล์ฟสำนึก | ทิพย์เลยบอกให้ไหลแกล้งทำเป็นว่าติดเชื้อโควิดแล้ว เลยทำให้พี่กอล์ฟกลัวมากว่าตัวเองจะเป็นอะไรจึงหมดสติไป พอตื่นมาพี่กอล์ฟเลยสำนึกและบอกว่าจะไม่ใช้ชีวิตอย่างประมาท แล้วทุกคนจึงเฉลยว่าที่จริงเป็นแผนเพื่อที่จะสั่งสอน จึงทำให้พี่กอล์ฟดีใจมาก :: เป็นต่อเลยวางแผนให้พี่ยมวานให้วอกไปเอาของในรถ เลยทำให้วอกเจอผีที่เป็นแผนของเป็นต่อ ทำให้วอกตกใจสลบไปและตื่นขึ้นมาพร้อมกับสารภาพความจริงกับทุกคนทั้งหมดว่าผีในรถพี่ยมที่จริงแล้วเป็นแผนของวอกเพื่อที่จะแกล้งพี่ยมสนุก ๆ เฉย ๆ |
| 17 | 30 พฤษภาคม 2563 | Work From Home |  | วอกและพี่ยมเบื่อที่จะต้องมาทำงานที่ออฟฟิศเพราะไม่มีอาหารตาให้มอง พี่ยมเลยชวนวอกมาเวิร์คฟอร์มโฮมที่บางบาร์ และจ้างสาวมาเอ็นเตอร์เทน ทำให้พี่ยมไม่ได้ทำงานทำการเพราะมัวแต่สนใจสาว ทำให้เป็นต่อที่ต้องการงานจากพี่ยมเพื่อไปนำเสนอลูกค้าไม่ทันแต่โชคดีที่ลูกค้าโทรมาขอเลื่อนเอางานเป็นพรุ่งนี้ เป็นต่อเลยจะหาทางเพื่อดัดนิสัยพี่ยมกับวอก | เจ๊มิ้นท์ขอยืมร้านพอใจเพื่อที่จะขายเสื้อผ้าหารายได้เพิ่ม พี่กอล์ฟเลยแนะนำสไตล์การขายโดยให้เป็นแม่ค้าปากจัดเพราะดูมีจุดขาย พี่กอล์ฟเลยช่วยเจ๊มิ้นท์ขายอีกแรงและขอให้เจ๊มิ้นท์แบ่งรายได้จากการขายให้กับพี่กอล์ฟด้วย | เมื่อเจ๊มิ้นท์และพี่กอล์ฟขายไปสักพักก็มีลูกค้าคนหนึ่งเดินเข้ามาดู แต่ทิพย์ดูท่าทางแล้วเขาไม่น่าจะเล่นด้วยเลยจะพยายามเตือนทั้งสองแต่ทั้งสองก็ไม่ฟังจนกระทั่งพูดจนลูกค้าโมโหเลยต่อยทั้งสองสลบไป และพอทั้งสองฟื้นขึ้นมาทิพย์เลยสอนว่าควรดูลูกค้าแต่ละคนด้วยว่าเขาชอบสไตล์แบบที่ขายหรือเปล่า :: เป็นต่อเลยจ้างตำรวจปลอมมาจับพี่ยมกับวอก แต่พอพี่ยมไกล่เกลี่ยได้ก็เลยลดให้เหลือแค่ปรับ โดยปรับทั้งคู่คนละหนึ่งหมื่นบาทเลยทำให้พี่ยมกับวอกยอมจ่ายเพราะกลัวติดคุกและกลัวแฟนจับได้ เป็นต่อเลยนำเงินที่ได้มาแบ่งคนละครึ่งกับพี่อู๊ด |
| 18 | 6 มิถุนายน 2563 | ตำนานรักบางพระโขนง | มารี เบรินเนอร์ (แม่นาค (ในเรื่องเล่ายม) / น้ำ) | เป็นต่อยังคงนึกไม่ออกว่าเคยเจอน้ำครั้งแรกที่ไหน พี่ยมเลยบอกว่า อาจจะเป็นเพราะทั้งคู่อาจจะเคยเป็นพ่อมาก/แม่นาคมาในชาติก่อนก็ได้ | เป็นต่อยังคงนึกไม่ออกว่าเคยเจอน้ำครั้งแรกที่ไหน พี่ยมเลยบอกว่า อาจจะเป็นเพราะทั้งคู่อาจจะเคยเป็นพ่อมาก/แม่นาคมาในชาติก่อนก็ได้ | พี่ยมเล่าเรื่องเป็นตุเป็นตะ จนถูกจับได้ว่าที่มาเล่าให้ฟัง เป็นเพราะแค่อยากจะอู้งาน พี่อู๊ดเลยบอกไปว่าเรื่องเจอกันที่ไหนนั้นไม่สำคัญ รอแค่น้ำตอบรับรักเป็นต่อก็พอแล้ว |
| 19 | 13 มิถุนายน 2563 | คนมีวาสนา |  | พี่ยมเสนอรับทำข้าวกล่องให้ลูกค้ารายหนึ่ง 4,000 กล่อง แต่พอถึงเวลาจริง ๆ ลูกค้ากลับบอกว่าไม่ได้สั่ง เจ๊มิ้นท์ถามพี่ยมกลับว่าได้เก็บค่ามัดจำมาล่วงหน้าหรือเปล่า พี่ยมบอกว่าไม่ได้เก็บ เจ๊มิ้นท์กับพี่ยมเลยตั้งใจจะแจ้งความเอาเรื่อง | พอใจเอาตู้ปันสุขมาตั้งไว้หน้ามินิมาร์ทเพื่อแบ่งของใช้จำเป็นให้กับประชาชน พร้อมชวนทิพย์และพี่หมอนมาร่วมแบ่งของใช้กัน พี่กอล์ฟเห็นโอกาสที่ไม่มีเงินจากที่เอาเงินไปให้ต็อดหมดเลยตั้งใจจะมาหยิบของไปจากตู้ ทิพย์กับพี่หมอนเห็นพอดีเลยสั่งห้ามไม่ให้พี่กอล์ฟยุ่งกับตู้ปันสุข | พี่กอล์ฟปลอมตัวมาหยิบของออกไปจากตู้ปันสุข แต่รอบสองขั้นเทพโทรหาพี่กอล์ฟพอดี เลยทำให้ทุกคนจับได้ว่าพี่กอล์ฟมาหยิบของ พี่หมอนกับทิพย์เลยสั่งให้พี่กอล์ฟเอาของมาคืนทั้งหมด ไม่เช่นนั้นจะฟ้องพอใจให้ไล่ออก :: ลูกสาวของลูกค้าเดินทางมาขอไกล่เกลี่ย เพราะบ้านถูกฟ้องล้มละลาย แม่เลยกลายเป็นคนเสียสติมาจนถึงทุกวันนี้ เป็นต่อเลยเสนอให้เปิดท้ายขายข้าวกล่องในราคาทุน เพื่อให้นำไปบริจาคต่อให้กับโรงพยาบาลและหน่วยงานสาธารณสุขแทน |
| 20 | 20 มิถุนายน 2563 | Pretty Delivery 1 |  | ร้านข้าวใต้ตึก BKL จัดโปรโมชันสั่งข้าว 10 กล่อง ราคากล่องละ 150 บาท จะมีน้องโรเซ่เดินทางมาส่งให้แทน พี่ยมเห็นโอกาสเลยขอเงินเป็นต่อโดยโกหกว่าไปสั่งข้าวร้านเพื่อน พอน้องโรเซ่มาส่ง พี่ยมเลยจะรั้งให้น้องโรเซ่อยู่ด้วยนาน ๆ แต่ติดตรงที่ว่าน้องโรเซ่มีส่งให้ลูกค้ารายอื่นต่อ พี่ยมเลยวางแผนเพื่อดึงน้องโรเซ่กลับมา | อาย ลูกบ้านใหม่ในคอนโดมาปิ๊งขั้นเทพ เลยวิ่งเข้ามาขอความช่วยเหลืออยู่ตลอด เจ๊มิ้นท์เลยเสนอให้ทุกคนออกไปจากห้องเพื่อดูท่าทีขั้นเทพว่าจะเล่นด้วยหรือเปล่า | ขั้นเทพไม่ยอมเล่นด้วย เพราะเห็นแก่พอใจ และอยู่ในห้องของพอใจแท้ ๆ อายเลยโกรธไม่ยอมคุยด้วยอีก :: พี่ยมโทรกลับไปที่ร้านและบอกว่าร้านส่งไข่ดาวมาไม่ครบ น้องโรเซ่เลยกลับมาส่งให้และขอตัวกลับก่อนอย่างเร็ว แต่พี่ยมยังไม่หนำใจพอ พี่ยมเลยเอาน้ำปลาใส่ในข้าวกล่องหนึ่ง และโทรกลับไปบอกที่ร้านว่ามีข้าวกล่องหนึ่งรสเค็มจนกินไม่ได้ น้องโรเซ่ยอมกลับมาส่งอีกครั้ง เป็นต่อเลยเดินมาบอกว่าพี่ยมเป็นคนเอาน้ำปลาใส่เอง น้องโรเซ่เลยจะแจ้งความเรียกค่าเสียหายและค่าเสียเวลากับพี่ยมและวอก พี่ยมโกรธมากเลยถามเป็นต่อว่าช่วยน้องโรเซ่ทำไม เป็นต่อเลยบอกว่าน้องโรเซ่เป็นเด็กเก่าที่เคยคบกัน |
| 21 | 27 มิถุนายน 2563 | Pretty Delivery 2 | เห็ดเผาะ เชิญยิ้ม (เจ๊ตุ๊ก) | พี่ยมปิ๊งไอเดียพริตตี้ส่งข้าวจากร้านใต้ตึก BKL เลยจะเปิดออดิชั่นหาพริตตี้มาส่งข้าวให้ร้านบางบาร์บ้าง และได้น้องสปอยล์มาช่วยส่งให้ จนทำให้ยอดขายข้าวกล่องดีขึ้น | เจ๊มิ้นท์กับพี่กอล์ฟไปเจอหนุ่มหล่อมาซื้อของที่มินิมาร์ทและลงชื่อไว้ตามข้อกำหนดของร้าน เจ๊มิ้นท์เลยขอเบอร์ไปแอดไลน์คุยต่อ แต่วันต่อมาเจ๊ตุ๊กผัวของหนุ่มคนนั้นกลับมาเอาเรื่องเพราะจับได้ว่ามีคนแอดไลน์ไปคุย เจ๊มิ้นท์เลยโยนให้พี่กอล์ฟรับผิดชอบแทน | เจ๊ตุ๊กวิ่งมาจะเอาเรื่องพี่กอล์ฟ แต่พอใจกับทิพย์เข้ามาห้ามไว้ก่อนและบอกว่าเจ๊ตุ๊กกำลังเอาเรื่องผิดคน เพราะคนที่คุยด้วยคือเจ๊มิ้นท์ไม่ใช่พี่กอล์ฟ เจ๊ตุ๊กเข้าใจเลยขอโทษที่ทำให้เกิดเรื่อง พี่กอล์ฟเลยเรียกเจ๊มิ้นท์มาคุยเรื่องนี้ :: น้องสปอยล์ไปส่งข้าวให้ลูกค้าเจ้าหนึ่ง แต่ถูกไล่ตบจนหน้ำช้ำกลับมา เป็นต่อเลยอาสาพาไปหาหมอ ประจวบเหมาะกับที่นุ่นแวะมาสั่งข้าวที่ร้าน พี่ยมเลยขอให้นุ่นไปส่งข้าวให้แทน แต่ไม่ทันไรนุ่นก็เกือบจะโดนข่มขืน โชคดีที่นุ่นเอาตัวรอดได้ เป็นต่อกลับมาเห็นสภาพนุ่นเลยสั่งให้พี่ยมหยุดรับออเดอร์ทันที และสั่งสอนว่าลูกค้าพี่ยมก็มีพฤติกรรมที่ไม่ต่างจากพี่ยมกับน้องโรเซ่วันก่อนแม้แต่น้อย มันจึงไม่มีการรับประกันได้ว่าแผนนี้จะมีความปลอดภัย |
| 22 | 4 กรกฎาคม 2563 | ขุนยอดนักสืบ | ด.ช. รามต์ เชี่ยววงศ์กุล (ขุน) | วอกและพี่อู๊ดเผลอแกล้งกันจนทำกาแฟหกใส่โน้ตบุ๊กของพี่ยมจนพัง วอกไม่รู้จะเอาเงินที่ไหนมาชดใช้พี่ยม เพราะตนก็เพึ่งจะซื้อหมวกกันน็อคมาใหม่ แต่โชคดีที่น้องขุนอยู่ในออฟฟิศพอดี วอกเลยวางแผนโยนความผิดให้น้องขุนทั้งหมดเพื่อที่ตนจะได้ไม่ต้องรับผิดชอบ | พี่กอล์ฟไม่มีเงินจ่ายค่าแชร์เจ๊มิ้นท์ จนเจ๊มิ้นท์ทนไม่ไหว ให้ไปเอาของอะไรก็ได้มาค้ำประกันไว้แล้วตนจะออกค่าแชร์ให้ก่อน พี่กอล์ฟเลยวิ่งไปเอานาฬิกาเรือนหนึ่งมาค้ำไว้ เจ๊มิ้นท์เห็นแล้วอยากได้มาเป็นของตัวเอง เลยเอามาอวดและขอคำปรึกษากับพอใจและพี่ทิพย์ พอใจเลยรู้ทันทีว่าพี่กอล์ฟเอาของของพอใจมาจำนำโดยไม่ได้รับอนุญาต | พอใจโกรธพี่กอล์ฟมากและทนไม่ไหวที่ว่ากล่าว และสั่งสอนพี่กอล์ฟยังไงพี่กอล์ฟก็ไม่ทำตัวดีขึ้น พอใจเลยไล่พี่กอล์ฟออก :: ระหว่างวางแผน น้องขุนเผลอไปกดอัดเครื่องบันทึกเสียงของพี่อู๊ด และเป็นต่อเปิดฟังพอดีเลยเอาไปให้พี่ยมฟัง พี่ยมเลยโกหกวอกไปว่าน้องขุนเผลอโยนหมวกกันน็อคที่ซื้อมาใหม่ตกตึก และโดนรถสิบล้อเหยียบทับจนพัง วอกเลยโกรธน้องขุนมาก แต่จริง ๆ แล้วพี่ยมเอาหมวกกันน็อคไปขายและหักเงินค่าซ่อมคอมออกก่อนนำมาคืน |
| 23 | 11 กรกฎาคม 2563 | ยายทอง |  | พี่กอล์ฟไม่รู้จะไปไหน เลยมาบางบาร์เพื่อให้เจ๊มิ้นท์รับผิดชอบที่ทำให้ตนโดนไล่ออกจากงาน เจ๊มิ้นท์ไม่ยอมช่วย พี่ยมเลยให้ไปปลอมตัวเป็นยายพิการนั่งขายข้าวกล่องอยู่หน้าร้าน พอเจ๊มิ้นท์มาเห็นก็ไม่พอใจมาก เพราะสิ่งที่พี่ยมทำจะทำให้ร้านเสียหาย | พอใจออกกฎบ้านให้เป็นต่อ ขั้นเทพ และทิพย์ต้องปฏิบัติตาม เป็นต่อและขั้นเทพพยายามขัดขืนแต่พอใจรู้ทัน เลยวางแผนทำห้องให้เละเพื่อให้พอใจทนไม่ไหวและหาแม่บ้านใหม่มาทำงานแทน | เป็นต่อเอาน้ำมันมาถูพื้น และขั้นเทพก็ทำห้องน้ำจนเละ พอใจขึ้นมาเห็นเลยตกใจมาก ก่อนจะยอมแพ้และไปหาแม่บ้านใหม่มาทำงานแทน ขั้นเทพเลยยุให้เป็นต่อจีบทิพย์มาเป็นแม่บ้าน แต่เป็นต่อไม่ยอมเล่นด้วย เพราะตนมูฟออนไปไกลแล้ว :: เจ๊มิ้นท์ให้จวบสร้างเรื่องว่ามีนักข่าวมารอสัมภาษณ์ยายพิการอยู่หน้าร้าน พี่ยมตกใจมากทำอะไรไม่ถูก เจ๊มิ้นท์เลยสั่งให้ลบคลิปพี่กอล์ฟออกทั้งหมด ก่อนเฉลยว่าเป็นแผนของตนเพื่อให้พี่ยมคิดทบทวนก่อน แต่พี่ยมไม่ยอมแพ้เพราะกลัวเสียหน้า เจ๊มิ้นท์เลยบังคับให้พี่ยมปลอมตัวเป็นยายพิการและนั่งขายข้าวแทนพี่กอล์ฟทั้งหมด |